recursal/SuperWikiNEXT-32B huggingface dataset:
**மதன் மோகன் மகதோ** (Madan Mohan Mahato) இந்தியாவைச் சேர்ந்த ஓர் அரசியல்வாதியாவார். 1927 ஆம் ஆண்டு சனவரி மாதம் 2 ஆம் தேதியன்று இவர் பிறந்தார். இந்திய தேசிய காங்கிரசு கட்சியில் இவர் உறுப்பினராக இருந்தார்.

மகதோ 2 ஜனவரி 1927 ஆம் ஆண்டு சனவரி மாதம் 2 ஆம் தேதியன்று புருலியா மாவட்டம் அகர்தி கிராமத்தில் சாய்ராம் மகதோவின் மகனாகப் பிறந்தார்.  ஊல்முரா எச். இ பள்ளியில் படித்தார்.  மகதோ ஒரு பள்ளி ஆசிரியராக வும் பணிபுரிந்தார்.  அகர்தி கிராமத்தில் வசித்து வந்த இவர், அங்குள்ள பல உள்ளூர் சங்கங்களில் அலுவலகப் பொறுப்பாளராகப் பணியாற்றினார்.  இந்திய தேசிய காங்கிரசு கட்சியின் காசிபூர் தொகுதி காங்கிரசு குழுவின் துணைத் தலைவராகவும் புருலியா மாவட்ட காங்கிரசு குழுவின் உறுப்பினராகவும் இருந்தார். 

1971 ஆம் ஆண்டு நடைபெற்ற மேற்கு வங்க சட்டமன்றத் தேர்தலில் காசிபூர் தொகுதியில் 11,552 வாக்குகள் (38.52%) பெற்று மகதோ வெற்றி பெற்றார்.  அடுத்த 1972 ஆம் ஆண்டில் நடைபெற்ற மேற்கு வங்க சட்டமன்றத் தேர்தலில் 14,220 வாக்குகள் (57.28%) பெற்று காசிபூர் தொகுதியைத் தக்கவைத்துக் கொண்டார். 

1991 ஆம் ஆண்டு நடைபெற்ற மேற்கு வங்க சட்டமன்றத் தேர்தலில் ஊரா தொகுதியில் மகதோ போட்டியிட்டு 25,439 வாக்குகள் (27.74%) பெற்று இரண்டாவது இடத்தைப் பிடித்தார்.

மேற்கோள்கள்
-----------

1. 1 2 3 4 5  West Bengal (India). Legislature. Legislative Assembly (1974). *Who's who 1972: General Election, March 1972*. West Bengal Legislative Assembly Secretariat. பக். 38. .
2. ↑  Election Commission of India. *West Bengal 1971*
3. ↑  Election Commission of India. *West Bengal 1972*
4. ↑  Election Commission of India. *West Bengal 1991*
**கோலோகம்** என்பது கிருஷ்ணனும் ராதையும் கோபியரும் வாழும் லோகமாக (உலகம்) இந்து தொன்மவியல் புராணங்கள் குறிப்படுகின்றன. திருமாலின் உலகமான வைகுண்டத்தின் ஊர்த்தவ பாகத்தில் இந்த கோலோகம் இருப்பதாக கூறப்பட்டுள்ளது. கோ என்றால் பசுவாகும், கோலோகம் என்பது பசுவின் உலகம் என்று பொருள்படுகிறது. இந்த லோகமானது ஆனுலகு (ஆ-பசு) என்றும் அறியப்படுகிறது.

தேவர்களும் அசுரர்களும் அமிழ்தம் வேண்டி கடைந்த பாற்கடலிருந்து தோன்றிய நந்தா, பத்திரை, சுரபி, சுசீலை, சுமனை என்ற ஐந்து தெய்வீக பசுக்கள் இங்கு வசிக்கின்றன. இந்த உலகின் அரசனாக கிருஷ்ணனும், அரசியாக ராதையும் உள்ளார்கள்.

கார்த்திகை மாதத்தில் ராசமண்டபம் கட்டி பூசையையும் பஜனையும் செய்வோர் கோலோகத்தினை அடையலாமென மகாபுராணங்களில் ஒன்றான பிரம வைவர்த்த புராணம் கூறுகிறது.

இவற்றையும் காண்க
----------------

* இந்து தொன்மவியல்
* அண்டம்
* பிரம்மாண்டம்
* பதினான்கு உலகங்கள்

ஆதாரங்களும் மேற்கோள்களும்
-------------------------

1. ↑

வெளி இணைப்புகள்
---------------

| * பா
* உ
* தொ
 இந்து அண்டவியல்  |
| --- |
| 
* பட்டியல்
* வலைவாசல்
* பகுப்பு

 |
| காலக் கணிப்பு முறை | 

|  |  |
| --- | --- |
| முறைகள் | 
* சந்திரமானம் (தமிழ் முறை, மலையாள முறை, வங்காள முறை, ஒரியா முறை)
* சூரியமானம்
* சந்திரசூரியமானம் (அமாந்த முறை, பூர்ணிமாந்த முறை)
* நாழிகை

 |
| அளகுகள் | 
* கல்பகாலம் (பிரம்மாவின் ஒரு பகல்/இரவு)
* மனுவந்தரம் (மனுவின் வாழ்நாள்) = 71 \* 4,320,000 வருடங்கள்
* சதுர்யுகம்
* யுகம் (4'320'000 வருடங்கள்)
* கிருத யுகம் (1,728,000 வருடங்கள்)
* திரேதா யுகம் (1,296,000 வருடங்கள்)
* துவாபர யுகம் (864,000 வருடங்கள்)
* கலி யுகம் (432,000 வருடங்கள்)

 |

 |
| லோகம் | 
* சிவலோகம்
* வைகுந்தம்
* கோலோகம்
* பிரம்மாண்டம்
	+ பூலோகம்
	+ புவர்லோகம்
	+ சுவர்லோகம்
	+ மஹர்லோகம்
	+ ஜனலோகம்
	+ தபோலோகம்
	+ சத்திய லோகம்
	+ அதல லோகம்
	+ விதல லோகம்
	+ சுதல லோகம்
	+ தலாதள லோகம்
	+ மஹாதள லோகம்
	+ பாதாள லோகம்
	+ ரஸதல லோகம்

 |
| 
* பட்டியல்
* வலைவாசல்
* பகுப்பு
* 

 |
சேருதளம் குன்னின்மதிலகம் மகாதேவர் கோயில்
**சேருதளம் குன்னின்மதிலகம் மகாதேவர் கோயில்** கேரளாவில் கண்ணூரில் சேருதளம் என்னுமிடத்தில் உள்ள கோயிலாகும். இக்கோயிலின் பழைய பெயர் குன்னின்மதிலகம் சிவன் கோயில் என்பதாகும். இங்குள்ள சிவன் 'குன்னின்மதிலகத்தப்பன்' என்றழைக்கப்படுகிறார். குன்னின்மதிலகத்தப்பன், காலையில் தட்சிணாமூர்த்தியாகவும், நடுப்பகலில் கிராதமூர்த்தியாகவும், மாலையில் உமாமகேசுவரராகவும் பக்தர்களால் வழிபடப்படுகிறார்.

இங்குள்ள மற்றொரு புகழ் பெற்ற கோயில் ராகவபுரம் (அனுமாரம்பலம்) கோயிலாகும். 

அருகிலுள்ள தொடர்வண்டி நிலையம் பயங்கடி.

வரலாறு
------

*திரேதா யுகத்தில்*, ராமபிரானின் நம்பிக்கைக்கும் பக்திக்கும் பாத்திரமான அனுமாரிடம் மகாதேவரின் சிலையை ராமேஸ்வரத்தில் பிரதிஷ்டை செய்யும் பொறுப்பு ராமரால் வழங்கப்பட்டது. செல்லும் வழியில் அவர் மகாதேவரின் ஒரு பகுதியை இந்தப் புனித மண்ணில் நிர்மாணித்தார். அதனால் அவர் ராமேஸ்வரம் செல்ல தாமதமானது. ஆஞ்சநேயரின் தாமதமான வருகையின் காரணமாக, ராமர் களிமண்ணால் செய்த மகாதேவரின் சிலையை அமைத்ததுடன், தனுஷ்கோடியில் உள்ள களிமண் சிலைக்கு உரிய சக்தியைத் தந்தார். 

அந்த சக்தியும், மண்ணின் முக்கியத்துவமும் காரணமாக இறைவரும், முனிவர்களும் இவ்விடத்தில் மகாதேவரை வழிபட ஆரம்பித்தனர். *கலி யுகத்தில்*, ஆறு பிராமணக் குடும்பத்தார் இவ்விடத்தில் மகாதேவருக்கான கருவறையைக் கட்டினர். தொடர்ந்து அந்த தெய்வத்தை மூன்று வடிவங்களில் —காலையில் தட்சிணாமூர்த்தி, நடுப்பகலில் கிராதமூர்த்தி, மாலையில் உமாமகேசுவர் என்ற வகையில்—வழிபட ஆரம்பித்தனர். நாளடைவில் வெளிநாட்டவர் படையெடுப்பின் காரணமாக கோயிலின் பல பகுதிகள் அழிக்கப்பட்டன. 1980களில் கோயில் டிரஸ்டிகளின் குடும்பத்தாரும், உள்ளூர் பக்தர்களும் கோயிலைப் புதுப்பிக்கும் பணியில் ஈடுபட்டனர்.

தொடர்ந்து மூலவர் சன்னதி, நமஸ்கார மண்டபம், கருவறையைச் சுற்றி நான்கு பக்கக் கட்டடம் (நாலம்பலம்), விக்னேச்வர் சன்னதி, சுப்பிரமணியர் சன்னதி மற்றும் சரஸ்வதி மண்டபம் உள்ளிட்ட மிக முக்கியமான கட்டுமானப்பணிகள் நிறைவேற்றப்பட்டன.

வழிபாடு
-------

நித்ய பூசை, நிறமாலை, விளக்கு மாலை, கூவள மாலை, நெய்விளக்கு, பின்விளக்கு, எண்ணெய் விளக்கு, சுயம்வர புஷ்பாஞ்சலி, மிருத்யஞ்ச புஷ்பாஞ்சலி, மலர் நைவேத்யம், கணபதி ஹோமம், ஜலதாரை, சங்காபிஷேகம், வாகன பூசை, இளநீர் அபிஷேகம் உள்ளிட்ட பல வகையான வழிபாடுகள் நடத்தப்படுகின்றன.

புதுப்பிக்கும் பணி
------------------

பழமை மாறாமல் இருப்பதற்காக கோயிலை புதுப்பிக்க ஒரு குழு அமைக்கப்பட்டுள்ளது. பல திருப்பணிகள் தாமதமின்றி நிறைவேறியுள்ளன.

உசாத்துணை
---------

* 
* Places of worship in Kannur district#Cheruthazham Sree Raghavapuram Temple (Hanumarambalam)
* Kovval
*
**கோபால சந்திர பிரகராஜ்** (Gopala Chandra Praharaj) (27 செப்டம்பர் 1874 - 16 மே 1945) ஒடிய எழுத்தாளர் ஆவார். இவர் *பூர்ணச்சந்திர ஒடியா பாஷகோஷாவின்* தொகுப்பாளராக அறியப்பட்டவர்.  இவர் உரைநடைகளில் தனது படைப்புகளால் ஒடியா இலக்கியத்திற்கும் குறிப்பிடத்தக்க பங்களிப்பை வழங்கினார். தொழில் ரீதியாக ஒரு வழக்கறிஞரான பிரகராஜ், 20 ஆம் நூற்றாண்டின் முற்பகுதியில் சமகால ஒடிசாவின் சமூக, அரசியல் மற்றும் கலாச்சார பிரச்சினைகள் குறித்து *உத்கல் சாகித்யா*, *ரசசக்ரா*, *நபபாரதம்* மற்றும் *சத்ய சமாச்சார்* போன்ற பத்திரிகைகளில் பல நையாண்டி மற்றும் பகுப்பாய்வுக் கட்டுரைகளை எழுதினார்.

ஆரம்ப கால வாழ்க்கை
------------------

பிரகராஜ் 27 செப்டம்பர் 1874 அன்று கட்டக் மாவட்டத்தில் உள்ள சித்தேசுவர்பூரில் ஒரு உயர்குடி ஜமீந்தார் பிராமண குடும்பத்தில் பிறந்தார். தனது மெட்ரிகுலேஷன் படிப்பை ராவென்ஷா கல்லூரியில் முடித்தார். பின்னர் கட்டக்கிலுள்ள ராவன்ஷா கல்லூரியில் பயின்ற இவர் கொல்கத்தா பல்கலைக்கழகத்தில் சட்டம் பயின்று, 1902ல் வழக்கறிஞரானார்.

மேற்கோள்கள்
-----------

வெளி இணைப்புகள்
---------------



1. ↑  Gauranga Charan Dash. *Gopal Chandra Praharaj*.
**மணா** *(Mana)* என்பது இந்தியாவின் உத்தரகாண்ட் மாநிலத்தின் சமோலி மாவட்டத்தில் உள்ள ஒரு கிராமம் ஆகும். தேசிய நெடுஞ்சாலை 58 இன் வடக்கு முனையில்  மணா கிராமம் 3,200 மீட்டர்கள் உயரத்தில் அமைந்துள்ளது. இந்தியா மற்றும் திபெத் எல்லையில் இருந்து 24 கிலோமீட்டர் தொலைவில் மணா கணவாய் தொடங்குவதற்கு முன்பு அப்பாதையில் கடைசியாக இடம்பெற்றுள்ள கிராமம் மணா கிராமம் ஆகும். மேலும், இந்துகளின் புனித நகரான பத்ரிநாத் இங்கிருந்து 3 கி.மீ தொலைவில் உள்ளது மற்றும் இவ்விரு இடங்களும் பாரம்பரிய கலாச்சாரத்தில் இரண்டறக் கலந்துள்ளன.

மக்கள் தொகை
-----------

இக்கிராமத்தில் 558 குடும்பங்களில் 1214 நபர்கள் வசிப்பதாக 2011 ஆம் ஆண்டு மக்கள் தொகை கணக்கெடுப்பு தெரிவிக்கிறது. இம்மக்கள் மார்ச்சா மற்றும் சாட் அல்லது போட்டியாசு இனத்தை சேர்ந்தவர்கள். குளிர் காலங்களில் இப்பகுதி முழுவதும் பனியால் மூடப்பட்டு விடுவதால் மொத்த மக்கள் தொகையும் கீழே தாழ்வான பகுதிகளுக்கு வந்துவிடுகின்றனர். இந்திய எல்லையில் தங்கள் கடைதான் கடைசி தேனீர் கடை என்று இங்குள்ள பல தேனீர் கடையினர் மக்களிடம் கூறுவார்கள் .

கலாச்சார அடையாளம்
-----------------

இக்கிராமத்தில் வசிக்கும் மக்கள் பத்ரிநாத் கோயிலுடன் கலாச்சாரப் பிணைப்பு கொண்டவர்கள் ஆவர். முற்காலத்தில் இவர்கள் திபெத்துடன் வாணிபத் தொடர்பு கொண்டிருந்தனர், சுற்றுலா பயணிகள் அதிக அளவில் மணாவிலுள்ள வியாசு கஃபா எனப்பெயரிடப்பட்ட சிறிய குகையை காண வருகின்றனர். மாமுனி வியாசர் இக்குகையில் அமர்ந்துதான் மகாபாரதம் பாடியதாக நம்பப்படுகிறது. இக்குகையைத் தவிர கணேசு கஃபா என்ற பெயரில் மற்றொரு குகையும் இங்கு உள்ளது. சுற்றுலாப் பயணிகள் இவ்விரு குகைகளையும் காண்பதற்கு பெரும்பாலும் இங்கு வருகின்றனர்.

பிற சுற்றுலா இடங்கள்
--------------------

வசுதரா நீர்வீழ்ச்சி, சடோபந்த் ஏரி, பிம் புல் போன்ற பல இடங்கள் மணாவிற்கு அருகில் உள்ளன.

மேற்கோள்கள்
-----------

1. ↑  "National Highway No. 58". Maps of India.. பார்த்த நாள்: 2010-08-07.
2. 1 2 3  Bisht, Harshwanti (1994). *Tourism in Garhwal Himalaya : with special reference to mountaineering and trekking in Uttarkashi and Chamoli Districts*. New Delhi: Indus Pub. Co.. பக். 90–92,. பன்னாட்டுத் தரப்புத்தக எண்:9788173870064. .
3. ↑  "Mana, Uttarakhand census 2011 data". .
4. ↑  Raju Gusain (9 Nov 2008). "India's last tea shop gaining popularity amon".. பார்த்த நாள்: 2010-08-07.

புற இணைப்புகள்
--------------

*
க. எ. கிருஷ்ணமூர்த்தி என்று அழைக்கப்படும் **கம்பளபாடு எடிகா கிருஷ்ணமூர்த்தி** (**Kambalapadu Ediga Krishnamurthy)** (பிறப்பு 2 அக்டோபர் 1938), தெலுங்கு தேசம் கட்சியைச் சேர்ந்த ஆந்திரப் பிரதேசத்தின் முன்னாள் துணை முதல்வர் ஆவார். 2014-2019 ஆம் ஆண்டு தெலுங்கு தேச கட்சியின் அமைச்சரவையில் இவர் அமைச்சராக இருந்த காலத்தில் வருவாய், முத்திரைகள் மற்றும் பதிவுத் துறைகளை கவனித்து வந்தார். பட்டிகொண்டா சட்டமன்ற தொகுதியை பிரதிநிதித்துவப்படுத்துகிறார். தங்குதரி அஞ்சையா அமைச்சரவையில் அமைச்சராகவும் பணியாற்றினார்.

கிருட்டிணமூர்த்தி கர்நூல் மாவட்டத்தின் தோன் சட்டமன்றத் தொகுதியை இந்திய தேசிய காங்கிரசு மற்றும் தெலுங்கு தேசம் ஆகிய இரு கட்சிகளிலிருந்தும் பிரதிநிதித்துவப்படுத்தி நான்கு முறை சட்டமன்ற உறுப்பினராக இருந்தார்.

சொந்த வாழ்க்கை
--------------

கிருட்டிணமூர்த்தி 1938ஆம் ஆண்டு அக்டோபர் 2ஆம் தேதி கர்நூலில் க. எ. மாதன்னா மற்றும் மாதம்மாவுக்கு மகனாகப் பிறந்தார். சிறீ வெங்கடேசுவரா பல்கலைக்கழகத்தில் முதுகலையயும் மத்திய பிரதேசத்தில் உள்ள சாகர் பல்கலைக்கழகத்தில் இளங்கலைச் சட்டப் பட்டமும் பெற்றார்.

அரசியல் வாழ்க்கை
----------------

முன்னாள் சட்டப் பேரவை உறுப்பினராக இருந்த தந்தையின் அடிச்சுவடுகளை பின்பற்றி, 1978ல் தந்தை அரசியலில் இருந்து ஓய்வு பெற்ற பிறகு, கிருட்டிணமூர்த்தி அரசியலுக்கு வந்தார். இவர் இரண்டு முக்கிய அரசியல் கட்சிகளான இந்திய தேசிய காங்கிரசு மற்றும் தெலுங்கு தேசம் கட்சிகளுக்கு இடையே அடிக்கடி மாறினார்.

1978 இல் இந்திய தேசிய காங்கிரசிலிருந்து தோன் சட்டமன்றத் தொகுதியிலிருந்து எம்.எல்.ஏ.வாக அறிமுகமானார். 1983 இல் இந்திய தேசிய காங்கிரஸ் கட்சியிலிருந்து அதே தொகுதியில் இருந்து இரண்டாவது முறையாக எம்.எல்.ஏ.வாக தேர்ந்தெடுக்கப்பட்டார்.

2004ல் கர்நூல் தொகுதியில் போட்டியிட்டு தோல்வியடைந்தார். தற்போது, இவர் ஆந்திரப் பிரதேசத்தின் துணை முதலமைச்சராக உள்ளார். மேலும் இவர் வருவாய், முத்திரைகள் மற்றும் பதிவுத் துறைகள் அமைச்சராக இருந்தார். கட்சியின் ஆட்சி மன்ற குழு உறுப்பினராகவும் உள்ளார்.

மேற்கோள்கள்
-----------



1. ↑  "181 – Dhone Assembly Constituency" இம் மூலத்தில் இருந்து 21 June 2008 அன்று. பரணிடப்பட்டது... பார்த்த நாள்: 8 April 2017.
கோரோட் - 5 (**CoRoT-5)**என்பது மோனோசெரோசு விண்மீன் குழுவில் அமைந்துள்ள 14 தோற்றப் பொலிவுப் பருமை கொண்ட விண்மீனாகும்.

இடமும் இயல்புகளும்
------------------

இந்த விண்மீன் கோரோட் விண்கலத்தின் **எல்ஆர்ஏ01** புலத்தில் அமைந்திருப்பதாக அறிக்கைகள் இனங்காட்டுகின்றன.  வலைத்தளத்தின்படி இந்த புலம் மோனோசெரோசு விண்மீன் குழுவில் உள்ளது.

இந்த விண்மீன் சூரியனின் ஆரம் போல சுமார் 116% மடங்கு ஆகவும் , சூரியனின் பொருண்மையைப் போல சுமார் 101% மடங்கு ஆகவும் இருப்பதாக அறிக்கைகள் தெரிவிக்கின்றன.

இந்த விண்மீன் சூரியனை விட சற்று பெரியதாகவும் வெப்பமாகவும் இருக்கும் ஒரு முதன்மை வரிசை F வகை விண்மீனாகும்.

கோள் அமைப்பு
------------

இந்த விண்மீனைக் கோரோட் - 5பி எனும் புறக்கோள் சுற்றுகிறது என்று அந்த அறிவிப்பு கூறுகிறது. கோரோட் - 5பி கண்டுபிடிப்பு கோரோட் திட்டத்தின் மூலம் விண்மீன் கடப்பு முறையைப் பயன்படுத்தி நிகழ்த்தப்பட்டது.

கோரோட்-5 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | 0.459 *M*J | 0.0495 | 4.0384 | 0.09 |

மேலும் காண்க
------------

* கோரோட் - ஒரு செயல்பாட்டு பிரெஞ்சு தலைமையிலான ஐரோப்பிய விண்வெளி முகமையின் கோள் வேட்டை பணி விண்கலம் 2006 இல் தொடங்கப்பட்டது

மேற்கோள்கள்
-----------

1. ↑  H. Rauer, M. Fridlund (2009). "CoRoT's exoplanet harvest". *First CoRoT International Symposium* இம் மூலத்தில் இருந்து 2011-07-20 அன்று. பரணிடப்பட்டது... பார்த்த நாள்: 2009-04-19.
2. வார்ப்புரு:Cite Gaia DR2
3. Rauer, H *et al*. (2009). "Transiting exoplanets from the CoRoT space mission. VII. The *hot-Jupiter*-type planet CoRoT-5b". *Astronomy and Astrophysics* **506** (1): 281–286. doi:10.1051/0004-6361/200911902. Bibcode: 2009A&A...506..281R. .
**மெட்ராஸ் காளி பாரி** (*Madras Kali Bari*) என்பது இந்தியாவின் சென்னையில் மேற்கு மாம்பலம் அருகே அமைந்துள்ள ஒரு இந்துக் கோயிலாகும். பிப்ரவரி 3, 1981 அன்று பேலூர்மத்தில் உள்ள ராமகிருஷ்ண இயக்கத்தின் செயலாளராக இருந்த சுவாமி லோகேஸ்வரானந்த் மகராஜ் என்பவரால் நிறுவப்பட்டதும், காளி தேவிக்கு அர்ப்பணிக்கப்பட்டதுமான இந்த கோவில், கொல்கத்தாவிற்கு அருகில் உள்ள தக்ஷினேஷ்வர் காளி கோவில் அமைப்பின்படி, சென்னை நகரத்தில் வாழும் வங்காள மொழி பேசும் மக்களால் கட்டப்பட்டுள்ளது.

இறைச்சேவை
---------

இந்த கோயிலின் வளாகத்தில், தினமும் பஜனை கீதங்கள் பாடப்படுவதற்காக ஒரு தியான மண்டபம் அமைக்கப்பட்டுள்ளது.. அமாவாசை, துர்கா பூஜை மற்றும் காளி பூஜை போன்ற வங்காள பண்டிகைகளின் போது 25000-30000 வரை பக்தர்கள் கலந்துகொண்டு மிகப் பிரமாண்டமாக கொண்டாடி வருகின்றனர். அந்நாட்களின் போது கோவிலுக்கு வரும் அனைத்து பக்தர்களுக்கும் அன்னதானம் அல்லது இலவச உணவும் வழங்கப்பட்டு வருகிறது.

சமுதாயச் சேவை
-------------

இக்கோவில் நிர்வாகத்தித்தினரால் பெண்களுக்கு இலவசமாக தையல் வகுப்புகள் நடத்தப்படுகின்றன, இதன்மூலம் பெண்கள் கண்ணியம் மற்றும் தற்சார்பு வாழ்க்கையை வழங்கக்கூடிய ஒரு தொழிலைத் தொடர உதவுகிறது. மேலும் ஒரு இலவச மருத்துவ சுகாதார மையத்தையும் இக்கோவில் மூலம் பராமரிக்கப்பட்டு வருகிறது. ஒவ்வொரு மாதந்தோறும் இதன் மூலம் கண் பரிசோதனை முகாம் நடத்தப்படுகிறது. இக்கோவிலின் மூலம் ஒரு தர்மசாலா (விருந்தினர் மாளிகை) வசதியையும் வழங்கி வருகிறது. இங்கு மருத்துவ சிகிச்சைக்காக சென்னை வரும் ஏழை நோயாளிகளுக்கும், தரிசனத்திற்கு வரும் பக்தர்களுக்கும் தங்கவும், தங்களை சுத்தம் செய்துகொள்ளவும் சாப்பிட்டு இளைப்பாறவும் பயன்படுகிறது. அனைவருக்குமான இலவச பொது நூலகமும் உள்ளது. ஆன்மிக சொற்பொழிவுகள், திருமணங்கள், உபநயனம், நாமகரன் விழாக்கள் உள்ளிட்ட பல்வேறு நிகழ்ச்சிகள் இங்கு நடத்தப்பட்டு வருகின்றன.

மேற்கோள்கள்
-----------

1. ↑  S. Muthiah, தொகுப்பாசிரியர் (2008). *Madras, Chennai: A 400-year record of the first city of Modern India*. **1**. Palaniappa Brothers. பக். 105.
2. ↑  "ஆலயம் பற்றி". www.madraskalibari.com. .

மேலும் பார்க்கவும்
------------------

* சென்னையில் மதம்
**எதிர்ம எண்**, அல்லது **குறை எண்**, **மறை எண்** என்பது சுழியத்துக்கு குறைவான மெய்யெண். எ.கா −2, −45.33 போன்றவை. நேர்ம மெய்யெண்களுக்கு ஏற்புடைய கணித செயற்பாடுகள் அனைத்து எதிர்ம எண்களுக்கும் ஏற்புடையவை.

எதிர்ம எண்கள் முத முதலில் சீன, இந்திய கணிதவியலாளர்களால் பயன்படுத்தப்பட்டது. எனினும் பல காலமாக கணக்குகளுக்கான மறை எண் விடைகள் ஏற்றுக் கொள்ளப்படவில்லை. 17 ம் நூற்றாண்டில் இருந்து எதிர்ம எண்கள் நடைமுறைக் கணிதத்தில் பரந்த பயன்பாட்டுக்கு வந்தன.

அறிமுகம்
--------

### கழித்தலின் விளைவாக

ஒரு சிறிய எண்ணிலிருந்து ஒரு பெரிய எண்ணைக் கழிக்கும்போது கிடைக்கும் விடையாக எதிரெண்ணாகும். எடுத்துக்காட்டாக, பூச்சியத்திலிருந்து மூன்றைக் கழிக்கக் கிடைப்பது -3:

 0 − 3  =  −3.
பொதுவாக ஒரு சிறிய எண்ணிலிருந்து ஒரு பெரிய எண்ணைக் கழிக்கும்போது கிடைக்கும் விடை ஒரு எதிர்ம எண்ணாகவும், அந்த எதிர்ம எண்ணின் அளவு கழிக்கப்ப்பட்ட இரு எண்களின் வித்தியாசமாவும் அமையும்.

எடுத்துக்காட்டு:

 5 − 8  =  −3 (8 − 5 = 3)
### எண் கோடு

முதன்மைக் கட்டுரை: எண் கோடு
நேர்ம எண்கள், எதிர்ம எண்கள், பூச்சியம் ஆகிய மூன்றுக்கும் இடையேயுள்ள தொடர்பு, ஒரு எண் கோட்டின் மூலம் காட்டப்படுகிறது.

எண் கோட்டின் வரைபடம்எண் கோட்டின் வரைபடம்
எண் கோட்டின் நடுவில் பூச்சியமும், அதற்கு வலப்புறம் நேர்ம எண்களும், இடப்புறம் எதிர்ம எண்களும் இடம்பெற்றுள்ளன.

பெரிய எண்ணளவு கொண்டுள்ள எதிர்ம எண், அதைவிடச் சிறிய எண்ணளவுள்ள எதிர்ம எண்ணைவிடச் சிறியதாக இருக்கும்.

எடுத்துக்காட்டு:

நேர்ம எண்களில், 8 ஆனது 5 ஐ விடப் பெரியது

8 > 5
ஆனால் எதிர்ம எண்களில்,

−8 < −5.
எந்தவொரு எதிர்ம எண்ணும் எந்தவொரு நேர்ம எண்ணையும்விடச் சிறியதாகும்.

−8 < 5  and −5 < 8.
### குறியிடப்பட்ட எண்கள்

முதன்மைக் கட்டுரை: குறி (கணிதம்)
நேர்ம எண்கள், பூச்சியத்தை விடப் பெரியவை; எதிர்ம எண்கள் பூச்சியத்தை விடச் சிறிய எண்கள். எனவே பூச்சியத்தைத் தவிர மற்ற மெய்யெண்கள் எல்லாம், ஒன்று நேர்ம எண்ணாகவோ அல்லது எதிர்ம எண்ணாகவோ இருக்க வேண்டும். நேர்ம எண்கள் என்பதைக் காட்ட அந்த எண்களுக்கு முன் கூட்டல் குறியும் (+3), எதிர்மம் என்பதைக் காட்ட அந்தந்த எண்களுக்கு முன் கழித்தல் குறியும் (-3) இடப்படுகின்றன. பொதுவாக, நேர்ம எண்களை அவற்றுக்கு முன் கூட்டல் குறியின்றி எழுதுவது கணித வழமையாகும். பூச்சியத்திற்கு குறி இல்லை.

பூச்சியமானது, நேர்ம எண்ணோ அல்லது எதிர்ம எண்ணோ இல்லையென்பதால், ஒரு எண் பூச்சியமாகவோ அல்லது நேர்ம எண்ணாகவோ இருக்கும் என்பதைக் காட்டுவதற்கு, அந்த எண் "எதிர்மமற்ற எண்" என்று குறிப்பிடப்படும். அதேபோல, ஒரு எண் பூச்சியமாகவோ அல்லது எதுர்ம எண்ணாகவோ இருக்கும் என்பதைக் காட்டுவதற்கு, அந்த எண் "நேர்மமற்ற எண்" என்று குறிப்பிடப்படும்

மேற்கோள்கள்
-----------

1. 1 2  Negative Numbers

வெளி இணைப்புகள்
---------------

* Why is the Product of Negative Numbers Positive?
***உலகம்மை*** என்பது 2023 இல் வெளியான இந்தியத் தமிழ் நாடகத் திரைப்படமாகும். இப்படத்தை வி. ஜெயப்பிரகாசு இயக்கி தயாரித்திருந்தார்.கௌரி கிஷன், வெற்றி மித்ரன் ஆகியோர் முக்கிய வேடங்களில் நடித்திருந்தனர். தமிழ் வழுத்தாளர் எழுத்தாளர் சு. சமுத்திரம்எழுதிய *கோட்டுக்கு வெளியே* என்ற நாவலை அடிப்படையாகக் கொண்டது. படம் 2023 செப்டம்பர் 22அன்று வெளியானது.

திரைப்படம் திரையரங்குகளில் வெளியிடப்படுவதற்கு ஓராண்டுக்கு முன்பே படத்தின் பின்னணி இசையை வெளியிட்டு கவனத்தை ஈர்த்தது. இப்படம் தமிழ் திரைப்படங்களில் இதுபோன்ற முதல் முயற்சியைக் குறிக்கிறது.

நடிகர்கள்
---------

* உலகம்மையாக கௌரி கிசன்
* லோகநாதனாக வெற்றி மித்ரன்
* அருணாவாக பிரணவ்
* மாரிமுத்து நாடாராக ஜி.மாரிமுத்து
* பலவேசம் நாடாராக ஜி.எம்.சுந்தர்
* அருள்மணி
* கந்தராஜ்
* சாமி
* ஜேம்ஸ்

தயாரிப்பு
---------

முன்னதாக *சாதி சனம்* (1997), *காதல் எஃப்எம்* (2005) ஆகிய படங்களை இயக்கிய இயக்குநர் வி. ஜெயபிரகாஷ், *குச்சி ஐஸ்* என்ற தனது திட்டத்திற்கு பிந்தைய தயாரிப்பு பணிகளை தாமதப்படுத்தி, 2021 இன் தொடக்கத்தில் *உலகம்மை படத்தைத்* தொடங்கினார். தமிழாசிரியர் சு.வின் உரிமையைக் கொண்டுவந்தார். சமுத்திரத்தின் பிரபல நாவலான *ஒரு கோட்டுக்கு வெளியே* எழுத்தாளர் மனைவியிடமிருந்து, கதையைச் சுற்றி ஒரு திரைக்கதையை உருவாக்கினார்.  கௌரி கிஷன் முக்கிய வேடத்தில் நடித்தார், இளையராஜா படத்தின் இசையமைப்பாளராக ஒப்பந்தம் செய்யப்பட்டார். இப்படத்தின் படப்பிடிப்பு சூலை 2021 இல் திருநெல்வேலியில் தொடங்கியது.   படத்தின் தயாரிப்பு ஏப்ரல் 2022 இல் நிறைவடைந்தது 

ஒரு புதுமையான நடவடிக்கையாக, ஏப்ரல் 2022 இல் திரைப்படம் திரையரங்குகளில் வெளியிடப்படுவதற்கு முன்னதாக படத்தின் பின்னணி இசையை படக்குழு வெளியிட்டது. தமிழ் திரைப்படங்களில் இதுவே முதல் முறை.

வரவேற்பு
--------

இப்படம் 2023 செப்டம்பர் 22 அன்று தமிழ்நாட்டில் உள்ள திரையரங்குகளில் வெளியிடப்பட்டது. *மாலை மலரின்* ஒரு விமர்சகர், திரைப்படம் "ஒரு பெண்ணின் வாழ்க்கையின் முக்கியமான கதை" என்று குறிப்பிட்டு கலவையான விமர்சனத்தை அளித்தார்.  மின்னம்பலத்தைச் சேர்ந்த ஒரு விமர்சகர், படத்தில் இளையராஜாவின் பணியைப் பாராட்டினார்.

மேற்கோள்கள்
-----------

1. 1 2 3  "Ilaiyaraaja's background score for Vijay Prakash's 'Ulagammai' released". .
2. ↑  "K Bhagyraj releases the background score from 'Ulagammai' composed by Ilaiyaraaja". .
3. ↑  "Ulagammai: Gouri Kishan to feature in a period drama". .
4. ↑  "Ilaiyaraaja to compose music for Gouri Kishan's next Ulagammai". .
5. ↑  "Gouri Kishan in yet another period role! Ilayaraja to compose music!". .
6. ↑  "இளையராஜா இசையில் 'உலகம்மை'". 13 August 2021. .
7. ↑  "Ulagammai". .
8. ↑  "Ulagammai Tamil Movie Review by Minnambalam Cinema News". .
**மூலா நாராயண சுவாமி** (Moola Narayana Swamy) ( சுமார் 1912 – 20 ஆகஸ்ட் 1950) ஓர் இந்தியத் தொழிலதிபரும், தெலுங்குத் திரைப்படத் தயாரிப்பாளரும் ஆவார். இராயலசீமை வங்கி வங்கி, இராயலசீமை டெக்ஸ்டைல்ஸ், கடப்பா செராமிக்ஸ், கடப்பா எலக்ட்ரிக் கம்பெனி, எண்ணெய் ஆலைகள், பால் கூட்டுறவுச் சங்கங்கள், சாராயம் ஒப்பந்தம், மார்க்கெட் யார்டுகள் போன்ற பல வணிகங்களை இவர் வைத்திருந்தார். இவர் "ஆந்திர பிர்லா" என்ற பெயராலும் அறியப்பட்டார்.  

இவர், இந்தியத் திரைப்படத் தயாரிப்பு நிறுவனமான வாகினி ஸ்டுடியோவை நிறுவினார். இது அந்த நேரத்தில் ஆசியாவின் மிகப்பெரிய திரைப்பட படபிடிப்பு அரங்கங்களில் ஒன்றாகும். பிற்காலத்தில், பொம்மிரெட்டி நாகிரெட்டி இந்த நிறுவனத்தினை வாங்கினார். பின்னர் இதை விஜயா வாகினி ஸ்டுடியோஸ் என விஜயா ஸ்டுடியோவுடன் இணைத்தார்.


1. ↑ . 2021-08-21.
2. ↑ . 2009-12-07.
3. ↑  "The story in a road name - CHEN". The Hindu. 2009-12-07. .
4. ↑  "Telugu Cinema - Research - "Telugu Cinema - past and the present" by Gudipoodi Srihari". Idlebrain.com. .
5. ↑  "Bhatktha Potana (1943) - Anantapur". The Hindu. 2011-12-11. .
இரத்ததானம் மூலம் பெறப்பட்ட குருதி நீர்மம்
**குருதி நீர்மம்** (இலங்கை வழக்கு - **குருதித் திரவவிழையம்**) (Blood plasma) என்பது குருதி உயிரணுக்கள் (blood cells) தொங்கி நிற்கும் குருதியின் வெளிர் மஞ்சள் நிற (வைக்கோல் நிறம்) நீர்மக் கூறாகும். மொத்த குருதிக் கன அளவின் 55% இந்த நீர்மக் கூறாகும். மிகுதி குருதி உயிரணுக்கள் ஆகும். உடலில் உள்ள உயிரணுக்களுக்கு வெளியாக இருக்கும் நீர்மக் கூறில் (Extracelllar fluid), குருதிக் கலன்களின் (blood vessels) உள்ளே காணப்படும் நீர்மமாகும் (Intravascular fluid).  

குருதி நீர்மத்தில் 93% நீராகவும், மிகுதி புரதம், குளுக்கோசு, குருதி உறைதல் காரணியான நாரீனி (புரதம்) (Fibrinogen), தனிமங்கள், இயக்குநீர்கள், காபனீரொக்சைட்டு என்பன கரைந்த நிலையில் காணப்படும். இந்த குருதி நீர்மமே கழிவுகளைக் கடத்துவதில் முக்கிய பங்கு வகிக்கின்றது. முழுமையான குருதியை, ஒரு குருதி உறைதலைத் தடுக்கும் பதார்த்தத்துடன் சேர்த்து, அதனை ஒரு சோதனைக் குழாயில் எடுத்து, மைய விலக்கி வேகச் சுழற்சிக்கு (Centrifugation) உட்படுத்தும்போது, குருதிக் கலங்கள் அடியில் சென்று படிய, மேலே இருக்கும் குருதி நீர்மம் பிரித்தெடுக்கப்படலாம் குருதி நீர்மத்தின் அடர்த்தி கிட்டத்தட்ட 1.025 kg/l..
குருதி நீர்மத்திலிருந்து நாரீனி புரதம் அகற்றப்பட்ட பின்னர், அதாவது குருதி உறைதல் நடந்த பின்னர், பெறப்படும் திரவமே குருதித் தெளியம் எனப்படும். முழுமையான குருதி பெறப்பட்டு, 60 நிமிடங்கள் வைக்கப்படும்போது, குருதி உறைதல் நடைபெறும். பின்னர் மைய விலக்கி வேகச் சுழற்சிக்கு (Centrifugation) உட்படுத்தும்போது, குருதி உயிரணுக்கள் அகற்றப்பட்டு, குருதித் தெளியம் பெறப்படும்.

மேற்கோள்கள்
-----------

1. ↑  Maton, Anthea; Jean Hopkins, Charles William McLaughlin, Susan Johnson, Maryanna Quon Warner, David LaHart, Jill D. Wright (1993). *Human Biology and Health*. Englewood Cliffs, New Jersey, USA: Prentice Hall. பன்னாட்டுத் தரப்புத்தக எண்:0-13-981176-1.
2. ↑  The Physics Factbook - Density of Blood
**மட்டச்சிகரி** அல்லது **மட்டநுனிப்பூந்துணர்** (*Corymb*) என்பது தாவரங்களில் உள்ள மலர்களைத் தாங்கிய மஞ்சரி ஆகும். இந்த வகை மஞ்சரியில் விளிம்புகளில் உள்ள மலர்கள் நீண்ட  மலர்க்காம்புகளையும் உள்வட்டத்தில் உள்ள மலர்கள் சிறிய மலர்க்காம்புகளையும் கொண்டுள்ளன. பார்ப்பதற்கு மஞ்சரியில் உள்ள அனைத்து மலர்களும் ஒரே மட்டத்தில் காணப்படுகிறது. மேற்பக்கம் தட்டையானதாக, மேலோட்டமாக பார்ப்பதற்கு அம்பெல் (குடைப்பூந்துணர்) வகையை ஒத்ததாகவும், கூட்டுப் பூத்திரள் போன்ற கிளையமைப்பையும் கொண்டுள்ளன. இவ்வகையான மஞ்சரியில் மலர்களின் அமைப்பு இணையாகவோ அல்லது குறுக்கு மறுக்காகவோ அமைந்து குவிந்தோ அல்லது தட்டையாகவோ தோற்றமளிக்கிறது.

  

மலாய்டியே குடும்பத்தில் பல சிற்றினங்கள் உள்ளன. அவற்றில் ஹாத்தார்ன்ஸ் மற்றும் ரோவன்ஸ் போன்ற சிற்றினங்களில் மட்டச்சிகரி வகை மஞ்சரியில் மலர்கள் அமைந்து காணப்படுகிறது. "நார்வே மேப்பிள்", "யெர்பா மேட்" போன்றவைகளும் மட்டச்சிகரி வகை மஞ்சரிக்கு உதாரணங்களாகும்.

மட்டச்சிகரியைக் குறிக்கும் ஆங்கிலச் சொல் *corymb* என்பது பண்டைய கிரேக்கச் சொல்லான "korymbos" என்பதிலிருந்து தோன்றியது. இக்கிரேக்கச் சொல்லுக்கு "மலர் அல்லது பழக் கொத்து" என்பது பொருளாகும்.

படங்கள்
-------

* நுனிவளர் மட்டச்சிகரி நுனிவளர் மட்டச்சிகரி
* Iberis umbellata (நுனிவளர் மட்டச்சிகரி)*Iberis umbellata* (நுனிவளர் மட்டச்சிகரி)
* நுனிவளரா மட்டச்சிகரிநுனிவளரா மட்டச்சிகரி
* Sambucus nigra-(நுனிவளரா மட்டச்சிகரி)Sambucus nigra-(நுனிவளரா மட்டச்சிகரி)

மேற்கோள்கள்
-----------

1. ↑  Roland W. Brown (1956). *The Composition of Scientific Words*. Washington, D.C.: Smithsonian Institution Press. பக். 214.
நற்செய்திகள் திரிபுக் கொள்கைகளின் மீது வெற்றிகொள்வது போன்று உருவகமாக செதுக்கப்பட்டுள்ள சிலை. அரசர் கௌஸ்தஃப் வாசா கோயில், ஸ்டாக்ஹோம் 
**திரிபுக் கொள்கை** (ஆங்கில மொழி: *Heresy*) என்பது நிறுவப்பட்ட நம்பிக்கைகளுக்கு அல்லது முறைமைகளுக்கு முரண்பட்ட வலுவான கோட்பாடு ஆகும். **திரிபுக் கொள்கையாளர்** என்போர் அத்தகைய கோட்பாடுகளைப் பரப்புவோர் ஆவர். திரிபுக் கொள்கை என்பது சமயத் துறப்பு மற்றும் தெய்வ நிந்தனை ஆகியவற்றிலிருந்து மாறுபட்டது. திரிபுக் கொள்கையாளர் தம் சமயத்தைத் துறந்ததாகவோ அல்லது தாம் இறைவனை நிந்தனை செய்வதாகவோ கொள்வதில்லை.

முற்காலத்தில் குறிக்கத்தக்க சமயப் படிப்பினை மீறல்களைக் குறிக்க இப்பதம் பயன்படுத்தப்பட்டாலும் தற்காலத்தில் பலராலும் ஏற்றுக்கொள்ளப்பட்ட சமயக் கருத்துக்களுக்கு எதிரான கருத்துக்களைக் கூட குறிக்கப்பயன்படுத்தப்படுகிறது.

சில இசுலாமிய, கிறித்தவ மற்றும் யூத கலாச்சாரங்கள் மற்றும் நாடுகளில் திரிபுக் கொள்கை மரண தண்டனைக்குரிய குற்றமாக இருந்தது, பல நாடுகளில் இன்றும் உள்ளது.

இதனையும் காண்க
--------------

* திரிபுக் கொள்கை விசாரணை
* எசுப்பானிய திரிபுக் கொள்கை விசாரணை
* கோவா சமயக் குற்றவிசாரணை
* இரகசிய யூதர்கள்
* இரகசிய கிறிஸ்தவம்

மேற்கோள்கள்
-----------

1. ↑  "Heresy | Define Heresy at Dictionary.com". Dictionary.reference.com.. பார்த்த நாள்: 2013-04-15.
2. ↑  "Apostasy | Learn everything there is to know about Apostasy at". Reference.com.. பார்த்த நாள்: 2013-04-15.
3. ↑  "Definitions of "blasphemy" at Dictionary.com". Dictionary.reference.com.. பார்த்த நாள்: 2013-04-15.
4. ↑  "Oxford Dictionaries: heresy". .
**ஆற்றுக்கால் பகவதி கோவில்** (Attukal Bhagavathy Temple) இந்தியாவின் கேரளா மாநிலத்தில் அமைந்துள்ளது. இங்கு நடைபெறும் பொங்கல் திருவிழா பிரசித்தி பெற்றது. இக்கோவிலானது திருவனந்தபுரம் பத்மநாபசுவாமி கோவிலுக்கு அருகில் 2 கிலோமீட்டர்கள் தொலைவில் அமைந்துள்ளது. இக்கோயில் பெண்களின் சபரிமலை என போற்றப்படுகிறது.

தலவரலாறு
--------

இக்கோவிலில் தெய்வமாக இருப்பது கண்ணகி (பார்வதி) ஆகும். கண்ணகி கோவலனின் கொலைக்கு மதுரையில் நீதி கேட்டபின் இங்கே ஆற்றுக்காலில் சிறுமியாய் அவதரித்து ஆற்றங்கரையில் அமர்ந்திருந்த பெரியவரிடம் ஆற்றைக் கடக்க உதவுமாறு கேட்டுக் கொள்கிறாள். பெரியவரோ, சிறுமி தனியாய் இருப்பதை அறிந்து அன்போடு தன் வீட்டிற்கு எடுத்துச் செல்கிறார். வீட்டிற்குச் சென்றதும் மாயமாய் மறைந்த சிறுமி பின்னர் பெரியவரின் கனவில் வந்து தனக்கு கோயில் கட்டுமாறு சொல்கிறாள். அதனால் கட்டப்பட்டதே இக்கோவில் என்பது தலவரலாறு ஆகும்.

பொங்கல் திருவிழா
----------------

ஆற்றுக்கால் பகவதி அம்மன் கோயில் பொங்கல் திருவிழா
ஆற்றுக்கால் பகவதி அம்மன் கோயில் பொங்கல் திருவிழா மிகவும் பிரசித்தி பெற்றதாகும். இக்கோவிலின் முக்கிய நிகழ்வும் இத்திருவிழாவே ஆகும். இப்பொங்கல் விழாவில் சுமார் 10 லட்சம் பெண்கள் கலந்து கொள்வர்.

பிற திருவிழாக்கள்
-----------------

* மண்டல விரதம்
* வினாயகர் சதுர்த்தி
* சரஸ்வதி பூஜை
* சிவராத்திரி
* கார்த்திகை தீபம்
* ஆயில்ய பூஜை
* ஐஸ்வர்ய பூஜை
* நிரையும் புத்தரிசியும் (இது வயலில் அறுவடைக்கு முன்னர், கொஞ்சம் நெற்கதிர்களை அறுத்து வந்து சாமிக்குப் படையலிடுவது)
* அகந்தநாம ஜபம்

மேற்கோள்கள்
-----------

1. ↑  "Guinness World Records - News - Let's hear it for the ladies!". Guinness World Records. 03 2008 இம் மூலத்தில் இருந்து 2009-02-08 அன்று. பரணிடப்பட்டது... பார்த்த நாள்: 2009-02-19.

வெளி இணைப்புகள்
---------------

* கோயிலின் இணையதளம்
* ஆற்றுக்கால் பகவதி அம்மன் திருக்கோயில்
**பி.சீனிவாசராவ்** (B Srinivasa Rao, பிறப்பு: 1906, இறப்பு: செப்டம்பர் 30, 1961), தமிழக அரசியல்வாதி மற்றும் இந்திய பொதுவுடமை கட்சியின் முதுபெரும் தலைவர்களில் ஒருவரும் ஆவார்.

பிறப்பு , ஆரம்ப வாழ்க்கை
------------------------

ஒன்றாக இருந்த சென்னை மாகாணத்தின் தெற்கு கன்னட பகுதியை சேர்ந்த படகராவில் ஒரு நடுத்தர குடும்பத்தில் 1906 ஆம் ஆண்டு பிறந்தார் .1930-ம் ஆண்டு தனது கல்லூரி படிப்பை விட்டுவிட்டு இந்திய சுதந்திர போராட்டத்தில் ஈடுபட்டார்.

அரசியல் வாழ்க்கை
----------------

1936இல் அகில இந்திய விவசாயிகள் சங்கம் துவக்கப்பட்டது. தமிழகம் முழுவதும் அந்தச் சங்கத்தின் கிளைகளைத் தொடங்கி சங்க வளர்ச்சிக்கு உழைத்தார். இந்திய காங்கிரஸ் கமிட்டியின் அங்கத்தினராக இருந்தார். 1935இல் காங்கிரஸ் கட்சிக்குள், காங்கிரஸ் சோஷலிஸ்ட் கட்சியின் சென்னைக் கிளையை முதலில் அமைத்து அதன் செயலாளராகவும் இருந்தார். அன்னியத் துணிகள் பகிஷ்காரம் நடந்த போது இவர் காவற்துறையினரால் தாக்கப்பட்டார். 1943-ல் இந்திய கம்யூனிஸ்ட் கட்சியின் தமிழ் மாநிலப் பிரிவு கேட்டுக்கொண்டதன் பேரில், கீழத்தஞ்சை மாவட்டத்தில் பணியாற்ற வந்தார்.1943இல் தஞ்சை மாவட்டத்தில் விவசாயிகள் சங்கத்தைத் தொடங்கினார்

### நில உச்ச வரம்பு திருத்த சட்டமசோதாவுக்கு எதிரான போராட்டங்கள்

1960 ஆம் ஆண்டு , அன்றைய காங்கிரஸ் அரசு சட்டப் பேரவையில் அறிமுகப்படுத்திய நில உச்ச வரம்பு திருத்த சட்டமசோதா நிலப்பிரபுக்களை காப்பாற்றும் நோக்கத்துடன் கொண்டு வரப்பட்டதாக குற்றம் சாட்டிய விவசாயிகள் , அதனை எதிர்த்து மசோதாவில் திருத்தம் கொண்டுவரக்கோரி பி. சீனிவாசராவ் தலைமையிலான தமிழ்நாடு விவசாயிகள் சங்கம் தமிழகம் முழுவதும் மக்களிடம் கோரிக்கையை கொண்டு செல்ல மாபெரும் பாதயாத்திரையை மேற்கொண்டது. தமிழ்நாடு விவசாயிகள் சங்கம் அப்போதைய மாநில தலைவராக இருந்த பி.சீனிவாசராவ் தலைமையில் கோவையிலிருந்து ஒரு அணி யும் அப்போதைய பொதுச்செயலாளர் தோழர் மணலி கந்தசாமி தலைமையில் மதுரையி லிருந்து ஒரு அணியுமாக இரண்டு பகுதிகளி லிருந்து சென்னை நோக்கி நடைப் பயண பிரச்சார இயக்கம் புறப்பட்டது. இரண்டு குழுக்களும் 600 மைல் தூரம் 37 நாட்கள் 50 லட்சத்திற்கும் மேற்பட்ட மக்களிடம் பிரச்சாரம் செய்தனர்.

இறப்பு
------

பி. சீனிவாச ராவ் 1961ஆம் வருடம் செப்டம்பர் மாதம் 30ஆம் தேதி தஞ்சாவூரில் காலமானார். அவருடன் அப்போது தஞ்சை மாவட்ட கம்யூனிஸ்ட் கட்சி மாவட்டச் செயலாளர் காத்தமுத்து, தஞ்சை ஏ.வி.ராமசாமி, கே.நல்லகண்ணு ஆகியோர் உடனிருந்தனர். அவரது உடல் திருத்துறைப்பூண்டிக்குக் கொண்டு செல்லப்பட்டு அங்கு முல்லை ஆற்றங்கரையில் செப்டம்பர் 30 அன்று எரியூட்டப்பட்டது.தமிழக அரசு 14-11-2009 அன்று திருத்துறைப்பூண்டியில் அவருக்காக நினைவு மணிமண்டபத்தை அமைத்தது. அவருக்காக ஆண்டுதோறும் செப்-30-ம் தேதி அரசு சார்பிலும் நினைவுதின நிகழ்ச்சி நடைபெற்று வருகிறது

மேற்கோள்கள்
-----------

1. ↑  "தமிழக தியாகிகள் -பி.சீனிவாச ராவ்". .
2. ↑  "மனித உரிமைப் போராளி தோழர் பி.சீனிவாசராவ்". *தீக்கதிர்*: p. 4. 30-09-2019. .

வெளியிணைப்புக்கள்
-----------------

* பிஎஸ்ஆர் நுாற்றாண்டுவிழா பரணிடப்பட்டது 2015-03-31 at the வந்தவழி இயந்திரம்
* பி.எஸ்.ஆர். நினைவு மண்டபம்
நஞ்சுண்டேஸ்வரர் கோயில்

**கொல்லேகல்** (Kollegala) இந்தியாவின் கர்நாடக மாநிலத்தின் சாமராசநகர் மாவட்டத்தின் கொல்லேகல் வருவாய் வட்டத்தின் நிர்வாகத் தலைமையிடமும், நகராட்சியும் ஆகும். கொல்லேகலம் பட்டுத் தொழிலுக்கு பெயர் பெற்றது.

போக்குவரத்து
------------

கொல்லேகல் தேசிய நெடுஞ்சாலை எண் 209 மற்றும் 766/215 என இரண்டு தேசிய நெடுஞ்சாலைகளைக் கொண்டது. 
அருகில் அமைந்த தொடருந்து நிலையம் 30 கிலோ மீட்டர் தொலைவில் உள்ள சாம்ராஜ்நகரில் உள்ளது. அருகில் உள்ள வானூர்தி நிலையம் 150 கிலோ மீட்டர் தொலைவில் அமைந்த பெங்களூர் பன்னாட்டு வானூர்தி நிலையமாகும் மற்றும் 170 கிலோ மீட்டர் தொலைவில் அமைந்த கோயம்புத்தூர் விமான நிலையமாகும்.
மேலும் கொல்லேகலத்திலிருந்து பெங்களூர் மற்றும் மைசூர் செல்வதற்கு பேருந்து வசதிகள் உள்ளது.

மக்கள் தொகையியல்
----------------

2011ஆம் ஆண்டு மக்கள் தொகை கணக்கெடுப்பின் படி, கொல்லேகலம் நகரத்தின் மொத்த மக்கள் தொகை 57,149 ஆகும். அதில் ஆண்கள் 28,546 ஆகவும்; பெண்கள் 28,603 ஆகவும் உள்ளனர். மொத்த மக்கள் தொகையில் ஆறு வயதிற்குட்பட்டவர்கள் 9.20% விழுக்காடாக உள்ளனர். பாலின விகிதம் ஆயிரம் ஆண்களுக்கு 1002 பெண்கள் உள்ளனர். எழுத்தறிவு 81.99% விழுக்காடாக உள்ளது. மக்கள் கன்னடம், தெலுங்கு மற்றும் தமிழ் மொழி பேசுகின்றனர். தமிழ் பேசுவோர் காவிரி ஆற்றின் வடகரையில் அடர்த்தியாக வாழ்கின்றனர்

படக்காட்சிகள்
-------------

* அறுவடைக்கு தயாராக உள்ள நெல் வயல்கள்அறுவடைக்கு தயாராக உள்ள நெல் வயல்கள்
* மராடி குட்டா மலைப் படிகள்மராடி குட்டா மலைப் படிகள்
* மாதேஸ்வரரின் திருவடிகள்மாதேஸ்வரரின் திருவடிகள்
* மராடி குட்டா மலைக்கோயில்மராடி குட்டா மலைக்கோயில்

அமைவிடம்
--------

| * பா
* உ
* தொ
**கொல்லேகல் அமைவிடம்** |
| --- |
| 

|  |  |  |
| --- | --- | --- |
| மைசூர் | மாண்டியா | ஓசூர் |
|  |  |  |
| நஞ்சங்குடி | **கொல்லேகல்** | தர்மபுரி |
|  |  |  |
| பந்திப்பூர் தேசியப் பூங்கா | பில்லிகிரிரங்கா மலைகள் | மலை மாதேஸ்வரா மலைகள் |

 |

மேற்கோள்கள்
-----------

1. ↑  Kollegal Population Census 2011
[*தொடர்பிழந்த இணைப்பு*]

வெளி இணைப்புகள்
---------------

விக்கிமீடியா பொதுவகத்தில்,  
 ***Kollegal***   
என்பதின் ஊடகங்கள் உள்ளன. 

* Kollegala Online Information Website
* Kollegala Municipal Corporation Official Website பரணிடப்பட்டது 2010-11-02 at the வந்தவழி இயந்திரம்
* Kollegala Photos
*
**சுரேந்திர பால் சிங்** (Surendra Pal Singh) இந்தியாவைச் சேர்ந்த ஓர் அரசியல்வாதியாவார். 1917 ஆம் ஆண்டு மே மாதம் 17 ஆம் தேதியன்று இவர் பிறந்தார். ஒரு விவசாயவாதியான இவர் மத்திய அரசாங்க அமைச்சராக இருந்தார்.  கர்னல் பிரவுன் கேம்பிரிட்ச்சு பள்ளி மற்றும் கேம்பிரிட்ச்சு பல்கலைக்கழகத்தில் கல்வி பயின்று இளங்கலை பட்டம் பெற்றார்.

கோட்டை, உச்சகான்
----------------

1927 ஆம் ஆண்டில், தனது 10-ஆவது வயதில், உத்தரபிரதேசத்தின் புலந்த்சாகரில் உள்ள உஞ்சகானில் உள்ள கோட்டையை அவர் பெற்றார்.

அரசியல் வாழ்க்கை
----------------

சுரேந்திர பால் சிங் இந்தியாவின் உத்தரபிரதேச மாநிலத்தில் உள்ள புலந்த்சாகர் மக்களவைத் தொகுதியில் தேர்ந்தெடுக்கப்பட்டு 3 ஆவது மக்களவை உறுப்பினராக இருந்தார். புலந்த்சாகரில் இருந்து 4 ஆவது, 5 ஆவது மற்றும் 8ஆவது மக்களவைக்கும் தேர்ந்தெடுக்கப்பட்டார்.

இறப்பு
------

தனது 92-ஆவது வயதில் 10 டிசம்பர் 2009 ஆம் ஆண்டு திசம்பர் மாதம் 10 ஆம் தேதியன்று புலந்த்சாகரில் சுரேந்திர பால் சிங் இறந்தார்.

மேற்கோள்கள்
-----------

1. 1 2  "Lok Sabha Debates (Third Session, Fifteenth Lok Sabha)". *Lok Sabha Debates* **3** (34): 9–10. 18 December 2009.. பார்த்த நாள்: 1 October 2022.
2. ↑  "The Fort Unchagaon". .
3. ↑  "Lok Sabha Members Bioprofile-".. பார்த்த நாள்: 13 December 2017.
**கொண்டப்பள்ளி அப்பால நாயுடு** (Kondapalli Appala Naidu) 'கே.ஏ. நாயுடு' என்றும் அழைக்கப்படும் இவர், ஆந்திரப் பிரதேசத்தைச் சேர்ந்த அரசியல்வாதி ஆவார். இவர் தெலுங்கு தேசம் கட்சியின் தலைவராக உள்ளார்.

சொந்த வாழ்க்கை
--------------

நாயுடு, 1967 ஆம் ஆண்டு விசயநகர மாவட்டத்திலுள்ள கண்ட்யாடா கிராமத்தில் விவசாயியான கொண்டப்பள்ளி பைடிதல்லி நாயுடு மற்றும் அப்பய்யம்மா ஆகியோருக்குப் பிறந்தார்.  இவரது தந்தை நாடாளுமன்ற உறுப்பினராக மூன்று முறை தேர்தெடுக்கப்பட்டார்.

அரசியல் வாழ்க்கை
----------------

டாக்டர்.கொண்டப்பள்ளி அப்பால நாயுடு என்றும் அழைக்கப்படும் இவர், 2006 ஆம் ஆண்டு இடைத்தேர்தலில் பொப்பிலி மக்களவைத் தொகுதியிலிருந்து மக்களவைக்குப் போட்டியிட்டார், 2009 ஆம் ஆண்டு விஜயநகரம் மக்களவைத் தொகுதிக்குப் போட்டியிட்டார், இரண்டு முறையும் குறைந்த வாக்கு வித்தியாசத்தில் தோல்வியடைந்தார். 2009 முதல் இவர் விஜயநகரம் மக்களவைத் தொகுதி மற்றும் சீப்புருபள்ளி சட்டமன்றத் தொகுதி ஆகியவற்றின் பொறுப்பாளராக இருந்தார். பின்னர் 2014-ல் விஜயநகரம் மாவட்டத்தில் உள்ள கஜபதிநகரம் சட்டமன்றத் தொகுதியின் சட்டமன்ற உறுப்பினராக வெற்றி பெற்றார்.

   2019ல் ஒய். எஸ். ஆர். காங்கிரஸ் கட்சியின்போட்சா அப்பால நரசய்யாவிடம் தோல்வியடைந்தார்.  தற்போது தெலுங்கு தேசம் கட்சியின் சார்பில் கஜபதிநகரம் கட்சிப் பொறுப்பாளராகவும், குண்டூர் மக்களவைத் தொகுதி மற்றும் மச்சிலிப்பட்டினம் மக்களவைத் தொகுதிக்கான நாடாளுமன்ற ஒருங்கிணைப்பாளராகவும் (பார்வையாளர்) பதவி வகித்து வருகிறார்.

மேற்கோள்கள்
-----------


1. ↑  "విజయనగరం ఎన్నికల చిత్రం.. రాజుల జిల్లాలో పోరు రసవత్తరం!". .
2. ↑  "Kondapalli Appala Naidu(TDP):Constituency- GAJAPATHINAGARAM(VIZIANAGARAM) - Affidavit Information of Candidate". .
3. ↑  "K.P.Naidu Biodata". .
4. ↑  "AP Assembly elections result-2014". .
5. ↑  "Gajapathinagaram Elections Results 2014, Current MLA, Candidate List of Assembly Elections in Gajapathinagaram, Andhra Pradesh". *Elections in India*. .
6. ↑  "Gajapathinagaram Assembly Constituency Election Result - Legislative Assembly Constituency". *resultuniversity.com*. .
7. ↑  "Gajapathinagaram Election Results 2019 Live Updates: Appalanarasayya Botcha of YSRCP Wins". *News18*. 23 May 2019. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Moupinia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**செம்பழுப்பு வால் சிலம்பன்** (***Moupinia poecilotis*** ) என்பது பாரடாக்சோர்னிதிடே குடும்பத்தில் உள்ள ஒரு பறவை சிற்றினமாகும். "சிலம்பன்" என்று அழைக்கப்படும் பல சிற்றினங்களைப் போலவே, இது முன்பு *சில்விடே* குடும்பத்தில் வைக்கப்பட்டது. இது மத்திய சீனாவில் மட்டுமே காணப்படும் அகணிய உயிரி ஆகும்.

இந்த *மைபினியா* பேரினமானது 1877ஆம் ஆண்டில் பிரெஞ்சு பறவையியலாளர்களான அர்மண்ட் டேவிட் மற்றும் எமிலி ஓசுடலெட் ஆகியோரால் அறிமுகப்படுத்தப்பட்டது.

மேற்கோள்கள்
-----------

1. ↑  BirdLife International (2016). "*Moupinia poecilotis*". *IUCN Red List of Threatened Species* **2016**: e.T22716332A94491213. doi:10.2305/IUCN.UK.2016-3.RLTS.T22716332A94491213.en.. பார்த்த நாள்: 12 November 2021.
2. ↑  Armand David; Émile Oustalet (1877) (in French). *Les Oiseaux de la Chine*. Paris: Masson. பக். 219. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27075551
* விக்கியினங்கள்: Moupinia poecilotis
* Avibase: D1A1B007B0D07D5B
* BirdLife: 22716332
* ஈபேர்டு: rutbab1
* GBIF: 6100929
* ITIS: 915912
* IUCN: 22716332
* என்.சி.பி.ஐ: 1149629
* Xeno-canto: Moupinia-poecilotis

 |
**கிளிசே 445** (Gl 445 அல்லது **C +79 3888**) **Gliese 445** (**Gl 445** or **AC +79 3888**) என்பது கேமிலோபார்டலிசு விண்மீன் குழுவின் வடக்குப் பகுதியில் உள்ள ஒரு M வகை முதன்மை வரிசை விண்மீன் ஆகும்.

இடம்
----

20 , 000 ஆண்டுகளுக்கு முன்பு இருந்து எதிர்காலத்தில் 80,000 ஆண்டுகள் வரை அருகிலுள்ள விண்மீன்களினந்தொலைவுகள்
இது தற்போது புவியில் இருந்து 17.3 ஒளி ஆண்டுகள் தொலைவில் உள்ளது. இதன் தோற்றப் பருமை 10.8 ஆகும். கடக வரை வெப்ப மண்டலத்தின் வடக்கில் இருந்து இரவு முழுவதும் தெரியும் , ஆனால் வெறும் கண்களால் அல்ல.  இந்த விண்மீன் சூரியன். பொருண்மையில் கால் பங்கு முதல் மூன்றில் ஒரு பங்கு மட்டுமே கொண்ட ஒரு செங்குறுமீன் என்பதால் , அறிவியலாளர்கள் இந்த அமைப்பின் வாழ்தகவு திறனைக் கேள்வி எழுப்புகிறார்கள்.  445 அறியப்பட்ட எக்சுக்கதிர் வாயிலாகும்.

வாயேஜர் 1, கிளிசே 445 ஆகியவை அடுத்த 40,000 ஆண்டுகளில் ஒன்றுடன் ஒன்று கடந்து செல்கின்றன.

சூரியக் கடப்பு
--------------

வாயேஜர் ஆய்வு விண்வெளி வழியாக கிளிசே 445 இலிருந்து 1.6 ஒளி ஆண்டு சிற்றளவு தொலைவு நோக்கி நகரும் போது , விண்மீன் விரைவாக சூரியனை நெருங்குகிறது.  ஆய்வுக்கலம் கிலிசே 445 ஐக் கடக்கும் போது, இந்த விண்மீன் சூரியனில் இருந்து சுமார் 1.05 பார்செக் (3.45 ஒளி ஆண்டுகள்) தொலைவில் இருக்கும். ஆனால் வெறும் கண்ணால் பார்க்க வேண்டிய பாதி பொலிவுடன் இருக்கும். அந்த நேரத்தில் கிளிசே 445 சூரியனுக்கு மிக நெருக்கமான விண்மீன் என்பதால் தோராயமாக ரோஸ் 248 உடன் பிணைக்கப்படும். (பார்க்கவும் அருகிலுள்ள விண்மீன்களின் பட்டியல்.

மேலும் காண்க
------------

* விண்மீன்களின் பட்டியல்

மேற்கோள்கள்
-----------

வெளி இணைப்புகள்
---------------

1. ↑
2. ↑  Schmitt JHMM; Fleming TA; Giampapa MS (September 1995). "The X-Ray View of the Low-Mass Stars in the Solar Neighborhood". *Astrophys. J.* **450** (9): 392–400. doi:10.1086/176149. Bibcode: 1995ApJ...450..392S.
3. ↑  Bobylev, Vadim V. (March 2010). "Searching for Stars Closely Encountering with the Solar System". *Astronomy Letters* **36** (3): 220–226. doi:10.1134/S1063773710030060. Bibcode: 2010AstL...36..220B.
**பேரூர் கிருஷ்ணசுவாமி கோயில்** இந்தியாவில் கேரள மாநிலத்தில் திருவனந்தபுரம் முனிசிபல் கார்ப்பரேஷpனில் அம்பலமுக்கு அருகே அமைந்துள்ள ஒரு இந்துக் கோயிலாகும்.  திருவனந்தபுரம் மத்திய பேருந்து நிலையம் மற்றும் ரயில் நிலையத்திலிருந்து 8 கி.மீ. தொலைவில் இக்கோயில் உள்ளது. இது ஒரு கிருஷ்ணன் கோயிலாகும். இது திருவிதாங்கூர் தேவஸ்வம் வாரியத்தால் நிர்வகிக்கப்படுகிறது. பேரூர்கடை என்ற ஊரின் பெயர் இக்கோயிலின் பெயரால் வந்தது. இக்கோயில் *தெக்கன்* (தெற்கு) குருவாயூர் என்றும் அழைக்கப்படுகிறது.

தெய்வங்கள் மற்றும் துணைத்தெய்வங்கள்
-----------------------------------

இக்கோயிலின் மூலவர் கிருஷ்ணர் ஆவார். துணைத்தெய்வங்கள்கணபதி, சிவன், பகவதி, ஐயப்பன், முருகன், நாகர்கள் மற்றும் நவகிரகங்கள் ஆகியோர் ஆவர்.

திருவிழாக்கள்
-------------

ஆண்டு விழா பத்து நாட்கள் சிறப்பாக நடைபெறுகிறது. மலையாள மாதமான மீனத்தில் திருவோணம் நட்சத்திர நாளில் தங்கக் கொடிமரத்தில் கொடி ஏற்றப்பட்டு தொடங்கும் விழா, பத்தாம் நாள் ஆராட்டுக்குள் முடிவடைகிறது. சாஸ்தாமங்கலம் மகாதேவர் கோயில் வளாகத்தில் ஆராட்டு சடங்கு நடைபெறுகிறது. மாலையில் கோயிலில் இருந்து கண்கவர் ஊர்வலம் பேரூர்கடை, பைபின்மூடு சந்திப்பு,  கடப்பத்தலா நகர், கவுடியார், அம்பலமுக்கு சந்திப்பு வழியாகச் சென்று மீண்டும் கோயிலை வந்தடைகிறது. கிருஷ்ண ஜெயந்தி,  மண்டலம், மகர விளக்கு சீசன் போன்ற விழாக்கள் கொண்டாடப்படுகின்றன.

காணிக்கை
--------

பாயாசம், பால்பாயாசம் (இனிப்பு கலந்த பால் கஞ்சி), அர்ச்சனை, புஷ்பாஞ்சலி, (புஷ்ப பிரசாதம்), நீரஞ்சனம், முழங்காப்பு, கணபதி ஹோமம், பகவதி ஹோமம் உள்ளிட்ட காணிக்கைகள் வழங்கப்படுகின்றன. திருவிழா நாட்களில் அன்னதானம் (விருந்து) செய்யப்படுகிறது.

மேலும் பார்க்கவும்
------------------

* அம்பலப்புழா ஸ்ரீ கிருஷ்ணர் கோவில்
* நெய்யாற்றின்கரை ஸ்ரீ கிருஷ்ண சுவாமி கோவில்
* சாஸ்தாமங்கலம் மகாதேவர் கோவில்
* பேரூர்கடா

குறிப்புகள்
-----------

1. ↑  Sasthamangalam Mahadevar temple
2. ↑  Krishna Janmashtami
**அனுமதிச் சீட்டு** (permission slip) என்பது ஒரு பள்ளி அல்லது பிற அமைப்பு ஒரு மாணவரிடம் களப்பயணம் செல்வதற்காக பெற்றோரிடம் அனுமதி பெறுவதற்காக வழங்கப்படும் படிவம் ஆகும்.

  

ஒரு அமைப்பு ஒரு மாணவரை சுற்றுலாவிற்கு அழைத்துச் செல்ல அனுமதிக்கப்படுவதற்கு, பல இடங்களில் சட்டப்படி அனுமதிச் சீட்டுகள் தேவைப்படுகின்றன. சிறுவர்களாக இருக்கும்பட்சத்தில் அவர்களது பெற்றோர்களோ அல்லது சட்டரீதியிலான பாதுகாவலர்களோ இத்தகைய அனுமதியினை வழங்குவர்.

அனுமதி சீட்டில் காணக்கூடிய தகவலில் மாணவரின் பெயர், களப்பயணம் நிகழும் இடம் மற்றும் அவசர தொடர்புத் தகவல் ஆகியவை அடங்கும்.

ஒரு பள்ளியில் வயது வந்த மாணவர்களுக்கான விண்ணப்பம்
-------------------------------------------------

சில பள்ளிகள் முதிர் அகவையர் மாணவர்களை தங்களது சொந்த அனுமதி சீட்டில் கையெழுத்திட அனுமதிக்கின்றன; மற்ற பள்ளிகள் மாணவரின் பெற்றோர் படிவத்தில் கையொப்பமிட வேண்டும் என்று கோருகின்றன. பல முதிர் அகவையர் மாணவர்கள் பெற்றோரின் கையொப்பத்திற்கான தேவையை எதிர்க்கிறார்கள், ஏனெனில் தாங்கள் தங்களுக்கு விருப்பமான நிகழ்வுகளில் கலந்துகொள்வதற்கு பெற்றோரிடம் சட்டரீதியாக எந்த அனுமதியும் பெறத் தேவையில்லை என கருதுகின்றனர்.
**பிரியங்கா தத் சலசானி** (Priyanka Dutt Chalasani) (பிறப்பு: டிசம்பர் 19, 1984) ஓர் இந்தியத் திரைப்படத் தயாரிப்பாளர் ஆவார்.  இவர் பிரபல இந்திய திரைப்பட தயாரிப்பாளரும் வைஜெயந்தி மூவீஸின் நிறுவனருமான சி. அஸ்வினி தத்தின் மகள் ஆவார். பிரியங்கா லாஸ் ஏஞ்சலஸ் கலிபோர்னியா பல்கலைக்கழகத்தில் திரைப்படத் தயாரிப்பைப் படித்தார்.  2004 இல் *பாலு* என்றத் திரைப்படத்தின் இணை தயாரிப்பாளராக தனது 20 வயதில் தயாரிப்பாளராக அறிமுகமானார்  இவர் *திரீ ஏஞ்சல்ஸ் ஸ்டுடியோ* என்ற திரைப்பட நிறுவனத்தை நிறுவனர். இவரது நிறுவனம் தயாரித்த *யாதோன் கி பாரத் என்ற குறும்படம்* 2013 கேன்ஸ் திரைப்பட விழாவில் திரையிடப்பட்டது. 

புதிய அலை திரைப்படங்களை ஊக்குவிப்பதற்காக 2009 ஆம் ஆண்டில் பிரியங்கா தனது சொந்த தயாரிப்பு நிறுவனமான *திரீ ஏஞ்சல்ஸ் ஸ்டுடியோ*வை  தொடங்கினார். நிறுவனம் மூலம் *பானம்* (2009) என்ற படத்தைத் தயாரித்தார். இது ஒரு நக்சலைட்டின் மகனான இந்தியக் காவல் பணி அதிகாரியின் கதையை ஆராய்கிறது. இந்தப் பிரச்சனையை கையாண்ட விதத்திற்காக இப்படம் விமர்சன ரீதியாக பாராட்டப்பட்டது.  பிரியங்காவுக்கு, இத்திரைப்படம் 2009 இல் சிறந்த திரைப்படப் பிரிவில் நந்தி விருதை பெற்றுத் தந்தது.  தனது தயாரிப்பு நிறுவனம் மூலம் இந்தியாவில் உள்ள முக்கிய பெரு நிறுவன வாடிக்கையாளர்களுக்காக படங்களையும் தயாரித்தார்.

மேற்கோள்கள்
-----------

வெளி இணைப்புகள்
---------------


1. 1 2 3  "Priyanka takes Tollywood to Cannes". *The Times of India*.. பார்த்த நாள்: 19 May 2013.
2. 1 2  "Yaadon Ki Baraat, during its short length, tells the tale of a young R.D. Burman fan". *Deccan Chronicle*.. பார்த்த நாள்: 5 May 2013.
3. ↑  "Ashwini Dutt's daughter announces 2 projects". *India Glitz*.. பார்த்த நாள்: 5 May 2013.
4. ↑  "Movie Review-Baanam". *The Times of India*.. பார்த்த நாள்: 5 May 2013.
5. ↑  "Silver Nandi award for second best Feature Film for Baanam".. பார்த்த நாள்: 19 May 2013.
**சக்தி மகரிஷி** (Śakti Maharṣi)வேத கால ரிஷியான வசிட்டர் – அருந்ததி இணையர்களின் மகனும், ரிஷியும் ஆவார். மகாபாரதம் கூறும் பராசர முனிவர் இவரது மகன் ஆவார். பராசரருக்கும் - மீனவப் பெண் சத்தியவதிக்கும் பிறந்த வியாசர், சக்தி முனியின் பேரன் ஆவார்.

வரலாறு
------

வசிட்டரின் மகன் சக்தி அடர்ந்த மலைக் காட்டில் ஒற்றையடிப் பாதை வழியாக செல்கையில், எதிரில் வந்த இச்வாகு குல மன்னன் கல்மாஷபாதன் பாதையை மறித்து நின்றதுடன், குதிரையை விரட்டும் சவுக்கால் சக்தி முனிவரை அடித்துப் பாதையை விட்டு விலகிச் செல் என அடித்தார். தன்னை ஒரு ரிஷி என்று அறிந்தும், அரக்கத்தனமாக அடித்ததால், மன்னர் கல்மாஷபாதனை நரமாமிசம் உண்ணும் அரக்கனாக மாற சாபமிட்டார் சக்தி. அப்போது அங்கு வந்த விசுவாமித்திரர், வசிட்டர் மீதான கோபத்தை, அவரது மகன் சக்தியை அழிக்கும் விதமாக ஒரு செயல் செய்தார். ஏற்கனவே சக்தியின் சாபம் பெற்ற கல்மாஷபாதனின் உடலில், விசுவாமித்திரர் ஒரு கிங்கரனை ஏவினார். எனவே கல்மாஷபாதன் சக்தி முனிவரையும், அவரது தம்பியர்களையும் கொன்று குவித்து நரமாமிசம் உண்டான். முனிவர் சக்தி இறந்த போது, 12 வயதான அவரது மனைவி *அத்ரிசியந்தி* கர்ப்பவதியாக இருந்தாள். சக்தியின் இறப்பிற்கு பின் பிறந்தவரே பராசரர் ஆவார்.

இதனையும் காண்க
--------------

* கல்மாஷபாதன்

மேற்கோள்கள்
-----------

1. ↑  ஆதிபர்வம் - பகுதி 63இ
2. ↑  மன்னன் கல்மாஷபாதன்

வெளி இணைப்புகள்
---------------

* Vasishta and Vishwamitra
**இராணா இந்தர் பிரதாப் சிங்** (*Rana Inder Pratap Singh*) இந்தியாவைச் சேர்ந்த ஓர் அரசியல்வாதியாவார். இந்திய பஞ்சாபைச் சேர்ந்த இவர் 2022 ஆம் ஆண்டு நடைபெற்ற பஞ்சாப் சட்டமன்றத் தேர்தலில் போட்டியிட்டு 16 ஆவது பஞ்சாப் சட்டமன்றத்திற்கு தேர்ந்தெடுக்கப்பட்டார்.

அரசியல்
-------

2022 ஆம் ஆண்டு நடைபெற்ற பஞ்சாப் சட்டப் பேரவைத் தேர்தலில் ஆம் ஆத்மி கட்சி 117 இடங்களில் 92 இடங்களில் வெற்றி பெற்று 79% வலுவான பெரும்பான்மையைப் பெற்றது இராணா இந்தர் பிரதாப் சிங் 2022 ஆம் ஆண்டில் ஒரு சட்டமன்ற உறுப்பினராகத் தேர்ந்தெடுக்கப்பட்டார். நாடாளுமன்ற உறுப்பினராக இருந்த பகவந்த் மான் 2022 ஆம் ஆண்டு மார்ச்சு மாதம் 16 ஆம் தேதி முதலமைச்சராக பதவியேற்றார்.

தனிப்பட்ட வாழ்க்கை
------------------

இராணா இந்தர் பிரதாப் சிங்கின் தந்தை இராணா குர்சித்து சிங் முன்னாள் அமைச்சராவார்.

மேற்கோள்கள்
-----------

1. ↑  "Punjab polls: State minister Rana Gurjeet Singh, son win their seats". *The Economic Times*. .
2. ↑  "AAP's Bhagwant Mann sworn in as Punjab Chief Minister" (in en-IN). *The Hindu*. 16 March 2022. .
3. ↑  "Rana Gurjeet’s son Rana Inder Partap to contest against Cong MLA from Sultanpur Lodhi" (in en). 2022-01-18. .
அகச் செங்கதிர்மானி-2 (**SIR-2)**  எனும் கருவி இந்தியச் சந்திரயான் 1 செயற்கைக்கோளில் பயன்படுத்த தேர்வு செய்த உயர்செறி ஒற்றைக் கீற்று அகச்சிவப்புக் கதிரணுக்க, கதிர்நிரல்மானியின் மீள்வடிவமைப்பாகும்.  இது ஐரோப்பிய விண்வெளி முகமையின் திட்டமாகும். இது போலந்து அரிவியல் கல்விக்கழகமும் பெர்கென் பலகலைக்கழகமும் இணைந்து வடிவமைத்து மாக்சு பிளாங்கு சூரியக் குடும்ப ஆய்வு நிறுவனம், உருவாக்கிய கருவியாகும்.

அகச்செங்கதிர்மானி - 2 கருவிப் பாகங்கள்

திட்டம்
-------

கருவியின் நோக்கம் நிலா மேற்பரப்பை அகச்சிவப்பு நிறமாலையில் 0.9 - 2.4 μm இலிருந்து முன்னோடியில்லாத வகையில் 6 nm தீர்மானத்துடன் வரைபடம் ஆக்குவதாகும்.  இதன் நோக்கம் நிலாக் கனிம உட்கூறு பற்றிய தகவல்களைப் பெறுவதாகும் , இது பல வினாக்களைப் பற்றிய நுண்ணறிவைப் பெற உதவும்.

* சந்திரனின் கோளளாவிய சமச்சீரற்ற தன்மைக்கு என்ன காரணம் , இது தொலைதூரத்தில் ஒரு தடிமனான மேலோடு மற்றும் அருகிலுள்ள பக்கத்திற்கான சிறப்பியல்பு கொண்ட மேர் கட்டமைப்புகள் இல்லை
* சந்திரனின் ஆரம்ப வெப்ப பரிணாமம் என்ன ?
* சந்திர மேற்பரப்பின் செங்குத்து மற்றும் பக்கவாட்டு அமைப்பு என்ன , அது எவ்வாறு உருவானது
* சந்திர கவசத்தின் அமைப்பு மற்றும் அமைப்பு என்ன ?
* சந்திரன் ஏன் மற்ற கிரகங்களிலிருந்து வேறுபடுகிறது மற்றும் மேற்பரப்பு செயல்முறைகள் - வெப்ப பரிமாற்றம் மற்றும் புவியியல் பரிணாமம் ஆகியவற்றின் அடிப்படையில் கிரகங்கள் எவ்வாறு செயல்படுகின்றன
* அப்பல்லோ புவி இயற்பியல் அளவீடுகள் நிலாவுக்கான முழு உருவகமா அல்லது அவை அப்பல்லோ தரையிறங்கும் களங்களைச் சுற்றியுள்ள சிறிய பகுதிகளுக்கு மட்டுமே செல்லுபடியாகுமா?

இந்த கருவி சுமார்ட்டு - 1 தொழில்நுட்ப செயற்கைக்கோளில் பறக்கவிடப்பட்ட அகச் செங்கதிர்மானி(SIRR) கருவியின் மறுவடிவமைப்பு செய்யப்பட்ட பதிப்பாகும். அகச் செங்கதிர்மானி(SIRR) கருவியும் அதே பணியை மேற்கொண்டது , ஆனால் நிலா ஒளி, இருண்ட பக்கத்திலிருந்து வெப்பப் பாய்வில் உள்ள வெப்பநிலை வேறுபாடுகளால் ஏற்படும் இருண்ட மின்னோட்டத்தால் தூண்டப்பட்ட இரைச்சல் சிக்கல் ஏற்பட்டது. அகச் செங்கதிர்மானி- 2 முதனமையாக உட்பொதிக்கப்பட்ட வெப்பமின் குளிர்த்தி, இலக்கவியல் கட்டுபடுத்தி கொண்ட காணியைப் பயன்படுத்தி அதன் வெப்பநிலையை நிலையானதாக வைத்திருக்க முயற்சிக்கும். இது இருண்ட மின்னோட்ட இரைச்சலை நிலைநிறுத்தும். இது கிட்டத்தட்ட நிலையான அளவைக் கொண்டிருப்பதால் இரைச்சலை நீக்குவதை எளிதாக்கும்.

மின்னனியல்
----------

அகச் செங்கதிர்மானி-2 (SIR - 2) இன் கட்டுப்பாட்டு அலகு ஒரு ஒற்றைச் சில்லு அமைப்புசார் வடிவமைப்பை அடிப்படையாகக் கொண்டது , இது அலகின் அளவையும் மின் நுகர்வையும் குறைக்கிறது. ஒரு மைலியோன் கூறு கதிர்வீச்சு கடினப்படுத்தப்பட்ட RTAX2000S முடுக்கி FPGA ஆகும். இது ஒரு LEON (LEON3FT) SPARC இணக்கமான CPU தகவல்தொடர்பு இடைமுகமும் அறிவுசார் சொத்து அகடுகளும் எஞ்சிய கருவிப்பயன் இடைமுகங்களும் கொண்டுள்ளது.

மேற்கோள்கள்
-----------